Vi viser til møte den 4. desember 2015 og øvrig dialog mellom NOKUT og representanter for rektoratet ved henholdsvis HiOA og HSN. NOKUT skisserte på møtet en mulig prosess i forbindelse med framtidige søknader om universitetsakkreditering. Vi ser for oss tre faser i denne prosessen. Prosess: 1) Innledende vurdering, veiledning og dialog 2) Initialvurdering 3) Endelig vurdering I fase 1 vil NOKUT innlede en dialog med høyskolen og gjennom denne forberede de administrative sidene ved en akkrediteringsprosess, samt identifisere områder der institusjonen vil måtte utvikle seg for å tilfredsstille fremtidige krav til universitetsakkreditering (innsatsområder). Målet er at høyskolen og NOKUT skal ha felles forståelse av hvilke områder som er utfordrende, og at dialogen med NOKUT fører til målrettet arbeid for å være forberedt til akkrediteringsprosessen. I fase 2 – etter at nye forskrifter er fastsatt – vil NOKUT igangsette en initialvurdering av hvorvidt høyskolen oppfyller kravene til universitetsakkreditering. Denne prosessen forutsetter at høyskolen leverer en søknad om universitetsakkreditering. Vurderingen vil omfatte alle kriterier, og vil resultere i en tilbakemelding på hva som eventuelt måtte gjenstå for å oppnå en universitetsakkreditering. NOKUT overlater deretter til høyskolen å avgjøre når den ønsker å få behandlet den endelig søknaden om universitetsakkreditering (fase 3). Fase 3 vil være den endelige akkrediteringsprosessen, der de vurderinger som er gjort i fase 1 og 2, samt nye forhold høyskolen måtte frembringe, legges til grunn. Tidshorisont: Vi ser oss at fase 1 kan starte opp primo 2016 dersom høyskolen ønsker dette. Avhengig av utfallet av vurderingene gjort i fase 1, avtales det nærmere tidshorisont for fase 2 og 3.
Kontakt med NOKUT: NOKUTs saksbehandler Helén Sophie Haugen kan kontaktes for nærmere dialog og planlegging av prosess. E-post: Telefon: 922 37 041 Med hilsen Øystein Lund tilsynsdirektør Bjørn R.